Diari Oficial de la Generalitat Valenciana


Sumari del DOGV 9587, del 03-05-2023 (2023/4685)

Extracte de la Resolució de la Conselleria d'Hisenda i Model Econòmic, per la qual es convoquen subvencions que tenen com a objectiu donar suport a la participació en programes europeus mitjançant accions de comunicació i capitalització de resultats de projectes europeus emmarcats en els programes LIFE, INTERREG MED, INTERREG SUDOE, INTERREG EUROPE i ENI CBC MED.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9587

Data del DOGV
:   03-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4685


Data del document
:   20-04-2023

Organisme emissor
:   Conselleria d'Hisenda i Model Econòmic

Tipus de document
:   Extracte

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

Extracte de la Resolució de la Conselleria d'Hisenda i Model Econòmic, per la qual es convoquen subvencions que tenen com a objectiu donar suport a la participació en programes europeus mitjançant accions de comunicació i capitalització de resultats de projectes europeus emmarcats en els programes LIFE, INTERREG MED, INTERREG SUDOE, INTERREG EUROPE i ENI CBC MED. [2023/4685]  
  
BDNS (identif.): 691084.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/691084)  
  
Primer. Beneficiaris  
Entitats que conformen el Sector Públic de la Generalitat; entitats locals previstes en la legislació autonòmica en matèria de Règim Local de la Comunitat, els seus consorcis i les seues entitats públiques dependents; universitats i els seus consorcis i centres adscrits amb seu o domicili social en la Comunitat Valenciana; entitats privades i empreses amb seu o domicili social en la Comunitat Valenciana  
Les entitats beneficiàries hauran d'haver sigut líders o sòcies participants d'un projecte finalitzat, dins o fora de la Comunitat Valenciana, pertanyent al període de programació 2014-2020.  
  
Segon. Objecte  
Donar suport a accions de comunicació i capitalització de resultats en el marc de projectes europeus pertanyents als següents programes europeus: LIFE, INTERREG MED, INTERREG SUDOE, INTERREG EUROPE, ENI CBC MED  
Accions subvencionables:  
a) Actes, seminaris i jornades destinats a difondre projectes i els seus resultats.  
b) Participació en esdeveniments nacionals i internacionals per a la difusió del projecte i els seus resultats.  
c) Altres activitats que tinguen per objecte la difusió, comunicació i publicitat de projectes europeus i els resultats aconseguits.  
d) Posada en marxa i/o manteniment d'eines resultants del projecte.  
  
e) Cerca de possibles receptors de resultats mitjançant tallers, jornades o qualsevol activitat amb aquesta finalitat.  
f) Trobades posteriors a la finalització del projecte europeu per a donar-li continuïtat, amb antics o potencials nous socis, públic d¿interés (stakeholders), policy takers.  
g) Accions encaminades a l'avaluació de l'impacte dels projectes.  
  
h) Altres activitats que contribuïsquen a la capitalització dels resultats.  
  
Tercer. Bases reguladores  
Ordre 1/2021, de 27 de gener, de 2021, de la Conselleria d'Hisenda i Model Econòmic, es van aprovar les bases reguladores per a la concessió de subvencions en matèria de suport a la participació en projectes europeus, modificada per Ordre 4/2023, de 14 de març, de 2023, de la Conselleria d'Hisenda i Model Econòmic. (DOGV Núm. 9558 / 21.03.2023)   
https://dogv.gva.es/datos/2023/03/21/pdf/2023\_2904.pdf)  
  
Quart. Quantia  
L'import global màxim que es destinarà per a la concessió de les subvencions previstes en la present convocatòria ascendeix a 500.000,00 euros, que es finançaran amb càrrec a la línia de subvenció S5100000, «Finançament per a projectes europeus», capítol 4 del programa pressupostari 612.10, Fons Europeus, del pressupost de la Generalitat del 2023.  
Les entitats i empreses sol·licitants podran presentar fins a quatre propostes pertanyents a diferents projectes europeus. En el cas que una mateixa entitat o empresa, dins del termini establit, presentara més d'una proposta per a un mateix projecte europeu, s'entendrà que l'última presentada reemplaça a les anteriors.  
El percentatge màxim de la subvenció serà el 90 % de la proposta subvencionada, amb un límit de 15.000,00 euros per sol·licitud.  
  
Cinqué: Termini de presentació de sol·licituds  
Les sol·licituds es presentaran en el termini de 20 dies hàbils a comptar des de l'endemà de la publicació de l'extracte de la present convocatòria en el Diari Oficial de la Generalitat Valenciana.  
  
Sisé: Altres dades  
La sol·licitud i els models normalitzats estan disponibles en   
www.hisenda.gva.es/ i http://www.sede.gva.es/  
La presentació de les sol·licituds serà telemàtica a través del tràmit general de la Seu Electrònica de la Generalitat (https://sede.gva.es), des d'on podrà accedir al tràmit de la Conselleria d'Hisenda i Model Econòmic https://www.gva.es/es/inicio/procedimientos'id\_proc=19176&version=amp  
Per a això, el sol·licitant haurà de disposar de signatura electrònica, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), tots dos admesos per la seu electrònica de la Generalitat.  
Període subvencionable: Des de la data de publicació de la convocatòria fins al 31 d'octubre de 2023.  
  
València, 20 d'abril de 2023.- El sotsecreatari d'Hisenda i Model Económic (per delegació: art. 6.1.d), Resolució de 8 de juny de 2022, del conseller d'Hisenda i Model Econòmic. DOGV 9360 de 13.06.2022): Daniel González Serisola.